‎ฉันหมกมุ่นกับคนสามคนมาตลอดชีวิต
‎เมื่อเราทำผิดพลาด เราเรียนรู้จากมัน ‎เหมือนกับเด็ก
‎ฉันเดาว่าฉันแค่ไม่เสียใจอะไรเลย
‎แค่ไม่อยากให้มันลงเอยแบบนี้
‎(แต่ละปีมีคนแอบตามบุคคลอื่น ‎มากกว่าสามล้านกรณี)
‎(ในสหรัฐอเมริกา)
‎บางครั้งฉันก็คิดถึงบางเรื่องที่ทำลงไป
‎เขาว่าฉันเป็นสตอล์กเกอร์ ‎แต่ฉันไม่คิดว่าตัวเองเป็นสตอล์กเกอร์
‎(40% ของสตอล์กเกอร์ ‎ที่ถูกตัดสินว่ามีความผิดจะทำความผิดซ้ำ)
‎(นี่คือเรื่องราวของนักโทษหมายเลข 1260226)
‎เวลาฉันจะทำอะไรแบบนั้น
‎ฉันจะเหมือนเป็นบ้าขึ้นมา
‎ฉันรู้สึกกลัวนิดๆ ถ้าพูดกันตามตรง
‎(ซีรีส์จาก NETFLIX)
‎ให้คนมองว่าผมเป็นฆาตกรยังดีกว่า ‎เป็นไอ้โรคจิตแอบตาม เข้าใจไหมครับ
‎ฉันชอบความรู้สึกตึงเครียด ‎เวลาที่เธอรู้สึกตัวว่ามีคนมองอยู่
‎ใครๆ ก็เป็นสตอล์กเกอร์ได้
‎เหลวไหลทั้งเพ
‎ผมไม่ได้บ้าขนาดนั้นแล้ว แบบ…
‎(แนวโน้มแห่งความหมกมุ่น)
‎(ทัณฑสถานชิลลิคอธี รัฐมิสซูรี)
‎ฉันชื่อดีคีทริซ แจ็คสัน
‎ฉันคิดคุกข้อหาเป็นสตอล์กเกอร์
‎รับโทษจำคุกสี่ปี และฉันอยู่ที่นี่มาสองปีแล้ว
‎(ข้อหาสะกดรอยตามผู้อื่นของดีคีทริซในปี 2018)
‎(มาจากการที่เธอทำความเดือดร้อน ‎แก่ผู้หญิงหลายปีเป็นเวลาเกือบสิบปี)
‎ฉันหมกมุ่นกับผู้หญิง
‎ฉันไม่ดื่มกาแฟ ไม่สูบบุหรี่
‎หรืออะไรแบบนั้น แต่กับผู้หญิง…
‎ฉันห้ามใจไม่ได้ สงสัยฉันจะเป็นคนคลั่งรัก
‎(ดีคีทริซ แจ็คสันโตในบ้านอุปถัมภ์ ‎ที่เมืองมิลวอกี รัฐวิสคอนซิน)
‎ฉันถูกส่งไปอยู่บ้านอุปถัมภ์ ‎ตอนอายุประมาณหกขวบ
‎ฉันถูกพาตัวไปเพราะแม่แท้ๆ ไม่ต้องการฉัน
‎ฉันเปลี่ยนบ้านไปเรื่อยๆ ทั้งหมด 12 หลัง
‎ฉันถูกรังแกบ่อยมากในบ้านบางหลัง
‎ฉันได้รับการปฏิบัติแบบแย่ๆ
‎และไม่ได้รับความรัก
‎ตอนอายุสิบขวบ ฉันเริ่มชอบผู้หญิง
‎และตอนอายุสิบหรือ 11 ฉันเริ่มมีเรื่อง ‎ที่โรงเรียนเพราะฉันถูกกลั่นแกล้ง
‎ที่ฉันชอบผู้หญิง
‎และฉันเปลี่ยนบ้านอุปถัมภ์ ‎เพราะพวกเขาไม่ต้องการฉัน
‎เพราะพวกเขาว่าฉันเป็นเด็กไม่ดี ‎ไม่ก็ไม่ต้องการให้ฉันอยู่รวมกับ
‎เด็กคนอื่นๆ ในบ้านเพราะฉันเป็นเกย์
‎ฉันรู้สึกว่าไม่เป็นที่รัก ไม่เป็นที่ต้องการ
‎(ปี 2001 ดีคีทริซอายุสิบปี)
‎(ตอนที่เธอเริ่มหมกมุ่นกับผู้หญิงคนหนึ่ง)
‎ฉันอยู่บ้านอุปถัมภ์ในมิลวอกี รัฐวิสคอนซิน
‎และเราเคยไปโบสถ์กัน
‎แล้วก็มีผู้หญิงคนหนึ่งอายุประมาณ 24 ปีในขณะนั้น
‎และเธอเป็นคนสวยมากๆ
‎ฉันเดาว่าฉันอยากให้เธอเป็นแม่ฉัน
‎(โบสถ์ดีไวน์)
‎เธอซื้อของขวัญให้ฉันในวันคริสต์มาส วันเกิด
‎และอนุญาตให้ฉันไปที่บ้าน ‎ทุกวันอาทิตย์หลังเลิกโบสถ์
‎ฉันเอาแต่อยากให้เธอดูแลฉัน
‎ทุกครั้งที่ฉันเห็นเธอ ฉันจะตื่นเต้น
‎และฉันเคยเรียกเธอว่าแม่ ‎แต่เธอจะนั่งลงและพูดว่า
‎"ไม่จ้ะ ฉันไม่ใช่แม่เธอ"
‎ฉันรู้สึกเหมือนถูกปฏิเสธ ‎ที่ไม่เคยมีแม่กับเขาเลย
‎ตอนที่ฉันเจอดีครั้งแรก เธอเป็นเด็กตัวเล็กๆ
‎มีคนพาเธอมาที่โบสถ์ และเธอเป็นเด็กขี้อาย
‎นี่คือโบสถ์ที่ดีโตมาค่ะ
‎โบสถ์ดีไวน์
‎โบสถ์เล็กๆ แต่มีหัวใจที่ยิ่งใหญ่ ‎และเต็มไปด้วยความรัก
‎ฉันชื่อทันยา คิง
‎และฉันรู้จักดีตอนที่เธอมาเข้าโบสถ์เรา
‎(ตอนยังเด็ก ดีคีทริซจะไปบ้านของทันยา ‎ทุกวันอาทิตย์หลังเลิกโบสถ์)
‎(ทันยากลายเป็นคนที่ดีคีทริซหมกมุ่นด้วยคนแรก)
‎ฉันรู้สึกว่าเธอโหยหาบางสิ่ง
‎เหมือนเวลาคุณไปศูนย์พักพิงสัตว์ ‎แล้วเห็นลูกหมา
‎และมันแบบว่า "อุ้มฉันสิ กอดฉันสิ รักฉันสิ"
‎ฉันรู้สึกว่าเธอต้องการความรัก
‎เราอยู่กันที่บ้านของฉัน
‎เธอจะพูดว่า "รับเลี้ยงหนูเถอะนะ"
‎แล้วฉันจะตอบว่า "ไม่จ้ะ" ‎หรือ "หนูจ๋า ไม่จ้ะ" แล้วก็หัวเราะเลี่ยงไป
‎พอคิดย้อนดู ฉันไม่เคยหันไปมองหน้าเธอ
‎ตอนนี้ฉันรู้สึกว่าฉันคงทำเธอเสียใจ ‎ที่พูดว่า "ไม่" ออกไปแบบนั้น
‎ฉันคิดว่าเธอเข้าใจว่า
‎"ฉันไม่ดีพอที่จะเป็นลูกคุณเหรอ"
‎ตอนที่ดีเด็กกว่านี้ ‎ความสัมพันธ์ของเราบริสุทธิ์และงดงาม
‎แต่พอเธอเริ่มโต มันก็เริ่มเปลี่ยน
‎ตอนที่ฉันเดตกับสามีคนแรก ‎ฉันจะไปหาเขาทุกสุดสัปดาห์
‎และบางครั้งก็พลาดไปโบสถ์
‎เธอก็จะไม่เจอฉัน
‎เธอไม่อยากให้ฉันไป เธออยากใช้เวลากับฉัน
‎แต่ฉันบอกว่า "ไม่ได้ ฉันมีนัดแล้ว ฉันต้องไป"
‎แล้วเธอจะพยายามโน้มน้าวให้ฉันใช้เวลากับเธอ
‎และฉันบอกว่า "ดี เราจะไม่คุยเรื่องนี้กันอีก
‎ฉันบอกว่าไม่ก็คือไม่"
‎เธอจะขอไม่หยุด เหมือนในหัวเธอคิดว่า
‎"ถ้าฉันขอร้องสัก 50 ครั้ง เธอจะเปลี่ยนใจ"
‎เธอช่างตื๊อมากค่ะ
‎ฉันจะบอกเธอว่า "ดี เดี๋ยวฉันโทรกลับ"
‎แล้วเธอก็จะชวนคุยอยู่นั่น
‎และฉันบอกว่า "ดี ฉันจะวางสายแล้ว"
‎พอวางสายปุ๊บ เธอก็จะโทรกลับมาใหม่ทันที
‎มันมาถึงจุดที่ฉันต้องเลิกคุยกับเธอ
‎เพราะฉันมองเห็นทิศทางว่ามันจะไปทางไหน ‎และฉันไม่ชอบแบบนั้น
‎ตอนที่เธอแต่งงาน ฉันเจ็บปวดใจมาก
‎มันเหมือนฉันเสียเธอไป
‎มันทำให้ฉันนึกถึงตอนเป็นเด็ก ‎ว่าฉันไม่เคยดีพอ
‎จะไม่มีใครรักฉัน ‎ฉันจะไม่มีวันได้รับความรัก
‎แบบว่า ขนาดแม่แท้ๆ ยังไม่รักฉันเลย ‎เธอก็คงไม่รักฉันเหมือนกัน
‎(หลังจากที่ทันยาตัดขาดการติดต่อ)
‎(ดีคีทริซเริ่มสนิทสนม ‎กับหลานของทันยา ชื่อทิฟฟานี่)
‎ตอนที่ฉันเจอทิฟฟานี่ เธอเคยมอบความสนใจ ‎ที่ฉันโหยหาให้แก่ฉัน
‎ฉันมีรูปถ่ายของเธอที่เธอให้ฉันไว้ ‎และฉันเคย
‎ในตอนนั้น ฉันจะจูบรูปถ่ายของเธอก่อนนอน
‎ไม่รู้สิ บางทีฉันอาจจะรู้สึกปลอดภัยกว่า
‎เพราะฉันเคยถูกล่วงละเมิดตอนเป็นเด็ก ‎ฉันเลยไม่ชอบผู้ชายเอามากๆ
‎แต่ฉันไม่ได้มองว่าตัวเองเป็นเกย์ ‎ฉันไม่รู้ด้วยซ้ำว่าเกย์คืออะไร
‎มันก็แค่ ฉันชอบเพศนี้มากกว่า
‎แบบว่า "เธอสวยจัง"
‎ฉันไม่เคย… ฉันเพิ่งรู้ตัวว่า ‎ฉันไม่เคยพูดว่า "นายหล่อจัง" กับผู้ชาย
‎ฉันชอบแต่ผู้หญิง
‎นี่คือทิฟฟานี่ค่ะ
‎สาวน้อยแสนสวย
‎นี่เป็นช่วงเวลาที่ดีอยู่ในชีวิตเรา
‎ทิฟฟานี่มอบความสนใจให้ดี
‎ในแบบที่เธอไม่ได้รับจากฉันอีกแล้ว
‎ฉันคิดว่าเราอยู่กันที่บ้านแม่ของทิฟฟานี่
‎ทิฟฟานี่พูดว่า ‎"หนูคิดว่าเธอตกหลุมรักเราทั้งสองคน
‎ไม่ก็รักน้าก่อน แต่ตอนนี้เธอรักหนู"
‎แล้วฉันแบบว่า "อุ้ย เดี๋ยวก่อน"
‎นั่นไม่ใช่ธรรมชาติของความสัมพันธ์ของเรา
‎(ยินดีต้อนรับ)
‎ฉันมองไม่เห็นสัญญาณในแง่นั้น ‎ฉันคิดว่ามันเป็น
‎"เธออยากให้ฉันเป็นแม่" มากกว่า
‎ทิฟฟานี่อายุน้อยกว่าและดีก็หลงเสน่ห์เธอ
‎แล้วความสัมพันธ์ของทั้งคู่ก็เริ่มแปลกๆ เหมือนกัน
‎(ตอนเป็นวัยรุ่น ‎ดีคีทริซสร้างโปรไฟล์โซเชียลมีเดียปลอม)
‎หลานเอามาให้ฉันดูว่าดีเปลี่ยน…
‎ดีเปลี่ยนชื่อเฟซบุ๊กของตัวเอง
‎เธอตั้งชื่อตัวเองว่า "ทิฟฟานี่ แจ็คสัน" ‎แล้วส่งคำขอเป็นเพื่อนกับเราทั้งคู่
‎พอฉันไม่เห็นรูปคน ฉันก็ลบทิ้ง
‎แล้วหลานบอกฉันว่า "นั่นดีนะ"
‎แล้วฉันแบบว่า "คุณพระช่วย" ‎ฉันแบบว่า "เดี๋ยวก่อนนะ
‎ชื่อทิฟฟานี่มาจากไหน"
‎แล้วเธอก็บอกว่า "ใช่ไง ‎หนูว่ามันพิลึกเหมือนกัน"
‎(ทิฟ เบอร์หนึ่ง)
‎และนั่นคือตอนที่หลานบอกว่า ‎"หนูคิดว่าเธอพยายามจะเลียนแบบชีวิตหนู"
‎แล้วฉันพูดว่า "คุณพระช่วย"
‎(ปี 2008)
‎(ในที่สุดดีคีทริซก็ย้ายไปสปริงฟิลด์ มิสซูรี)
‎(และเริ่มเดตกับผู้หญิง)
‎(โดยใช้ชื่อว่าทิฟฟานี่)
‎(ปี 2012 ดีคีทริซเริ่มความสัมพันธ์)
‎(กับผู้หญิงที่ชื่อเรเชล)
‎ตอนฉันอายุ 18 ฉันมีแฟนครั้งแรก
‎แล้วคนที่สองก็คือเรเชล
‎ฉันเริ่มติดเธอและชอบเธอมากขึ้นเรื่อยๆ
‎ตอนแรกเราก็รู้สึกอย่างเดียวกัน ‎แต่ยิ่งฉันแบบว่า
‎"อย่าไปไหนนะ" หรือ "กลับมานะ" ‎และ "เธอจะทิ้งฉันไปเหรอ"
‎เธอก็ยิ่งรู้สึกอึดอัดกับฉัน
‎ฉันคิดว่ามันเป็นเพราะฉันไม่เคยมีแม่ ‎แล้วก็เปลี่ยนที่อยู่ไปเรื่อยๆ
‎ฉันเลยโหยหาความรัก
‎และถ้าฉันถูกปฏิเสธ ถ้าฉันไม่เป็นที่ต้องการ
‎ฉันจะคลั่งขึ้นมา แบบว่าเครียดจัด
‎ความรู้สึกทุกอย่างมันสุมเข้ามาหมด ‎จนฉันรับมือกับมันไม่ไหว
‎อาจจะเป็นวิธีที่ฉันเลือกพวกเธอ ‎แต่ว่าแต่ละความสัมพันธ์ทำให้ฉันตระหนักว่า
‎ฉันมันไม่ดีพอ
‎ตอนที่ฉันเจอดีครั้งแรก ‎เธอแนะนำตัวเองว่าชื่อทิฟฟานี่
‎และฉันมารู้ความจริงหลังผ่านไปหกหรือเจ็ดเดือน
‎ว่าชื่อจริงๆ ของเธอคืออะไร
‎(รักชีวิต)
‎ฉันไม่รู้ว่าเธอชื่อดีคีทริซจนกระทั่งเวลาต่อมา
‎ฉันชื่อคริสทีน
‎และดีคีทริซคบกับลูกสาวฉัน เรเชล
‎("ข้าพเจ้าทำได้ทุกอย่างผ่านพระคริสต์ ‎ผู้ให้พลังแก่ข้าพเจ้า")
‎ดีนิสัยดี
‎เธอดูนิสัยดีมากๆ ในตอนแรก ‎สุภาพและมารยาทดี
‎พอรู้ตัวอีกที เธอก็เริ่ม…
‎ใช้เวลาที่บ้านเรา
‎แล้วพอรู้ตัวอีกที เธอก็ย้ายมาอยู่บ้านเรา
‎(หลังดีคีทริซย้ายเข้าได้ไม่นาน)
‎(คริสทีนก็เริ่มกังวล ‎เรื่องพฤติกรรมที่เธอมีต่อเรเชล)
‎ไม่รู้สิคะ ฉันแค่รู้สึกได้
‎ว่าเธอไม่ใช่คนที่ใช่สำหรับเรเชล
‎ทิฟฟานี่ชอบคิดไปเอง
‎คิดว่าเรเชลทำอะไรสักอย่างทั้งๆ ที่ไม่ได้ทำ
‎เธอแค่นั่งอยู่ที่บ้านเฉยๆ
‎(ครอบครัว ‎พรที่ยิ่งใหญ่ที่สุดในชีวิตคน)
‎ทิฟฟานี่อยากให้เรเชลแต่งตัวอย่างที่เธอชอบ
‎แล้วถ้าเรเชลไม่อยาก ‎หรือออกไปข้างนอกอะไรแบบนั้น
‎ทิฟฟานี่จะโกรธไม่ก็…
‎พวกเขาจะทะเลาะกัน
‎แล้วถ้าเธอไม่ได้ดั่งใจ
‎เธอจะเปลี่ยนเป็นคนละคน เป็นคนใจร้าย
‎ฉันหมกมุ่นกับเรเชล
‎ฉันเคยตามเธอ เวลาเธอบอกว่าอยู่ที่ทำงาน
‎ฉันก็จะแอบตามไปดูว่าเธออยู่ที่ทำงานจริงไหม
‎แล้วก็มีบางวันที่ฉันไปแล้วเธอไม่อยู่
‎และนั่นคือตอนที่ฉันเริ่ม…
‎มีแนวโน้มที่จะสะกดรอยตาม
‎ฉันเดาว่ามันเกี่ยวกับความไว้ใจ
‎ฉันไม่ไว้ใจเธอ
‎ฉันจะดูมือถือของเธอ อะไรแบบนั้น
‎ฉันเดาว่านั่นคือตอนที่ฉันเริ่มเป็นสตอล์กเกอร์
‎เธอพยายามเลิกกับฉัน และฉันจะทำทุกอย่าง
‎เพื่อพยายามให้เธออยู่
‎แต่ฉันจะถูกปฏิเสธ
‎มันเหมือน ฉันอยากให้พวกเขา…
‎ฉันเดาว่าบางครั้งฉันก็เจ้าคิดเจ้าแค้นเพราะ
‎เวลาที่พวกเขาทำฉันเจ็บ ‎มันเหมือนฉันอยากให้พวกเขาเจ็บ
‎แบบว่าตบตีเธอเวลาที่เธอทำสิ่งที่…
‎ฉันไม่โอเค
‎ฉันเคยด่าเธอว่าเป็นอีตัวอะไรแบบนั้น
‎ฉันว่าฉันเองก็ข่มเหงคนอื่นด้านอารมณ์ด้วย
‎(ตุลาคม ปี 2012)
‎(หลังคบกันหลายเดือน ‎การคุกคามเริ่มรุนแรงมากขึ้น)
‎ฉันกลับมาบ้านในค่ำวันหนึ่ง
‎ตอนจอดรถ ฉันเห็นประตูหน้าเปิดอยู่
‎และพวกเขากำลังทะเลาะกัน ‎และฉันไม่แน่ใจว่าเรื่องอะไร
‎นั่นเป็นตอนที่ฉันเห็นเธอโมโหจัด
‎เธอขู่อะไรหลายๆ อย่าง
‎มันทำให้ฉันกลัวค่ะ
‎ฉันไม่อยากตาย ฉันไม่อยากตายในตอนนั้น
‎วันต่อมาหลังเกิดเหตุนั้นขึ้น ‎เราก็ไปขอคำสั่งห้ามเข้าใกล้
‎เราทั้งคู่ ฉันกับเรเชล ‎ได้คำสั่งห้ามเธอเข้าใกล้เรากันทั้งคู่
‎ช่วงที่เลิกกัน ฉันก็ยังติดต่อเธอไม่หยุด ‎โทรหาเธอไม่หยุด
‎ไม่เข้าใจว่าทำไมเธอไม่ต้องการฉัน ‎ความจริงก็คือ ฉันไม่สน
‎ฉันควรจะอยู่ห่างๆ จากเธอ แต่ฉันไม่สน
‎โอเค ฉันโผล่ไปที่บ้านใหม่ของเธอ ‎ซึ่งเธออยู่กับแม่
‎ฉันแค่จะตามเธออะไรแบบนั้น
‎โผล่ไปตามที่ต่างๆ ที่เธอไป ‎แค่จะบอกให้เธอรู้ว่า
‎"นี่ ฉันขอโทษนะ คบกับฉันเถอะ" อะไรแบบนั้น
‎ตำรวจบอกว่า "อย่าไปที่บ้านหลังนั้น" ‎ฉันก็ยังไปอยู่ดี
‎เธอฝ่าฝืนคำสั่งห้ามเข้าใกล้อยู่เรื่อยๆ ‎แวะมาเรื่อยๆ
‎เหมือนเธอไม่สนว่าฉันมีคำสั่งนี้อยู่
‎เพราะเธอไม่ควรจะอยู่ในรัศมี 1,000 ฟุต ‎ของเราทั้งสองคน
‎แต่เธอจะมาตะโกนหน้าบ้าน
‎"ฉันรักเธอนะ" แล้วก็ "ทำกับฉันอย่างนี้ได้ไง"
‎และฉันจะไม่เปิดประตูหรือพูดกับเธอ
‎เธอเอาแต่ทุบประตูปังๆ ไม่หยุด
‎เธอพยายามจะเข้ามาทางหน้าต่าง
‎กระชากมู่ลี่ออก
‎ฉันกลัวแทบตายเลยค่ะ
‎ว่าเธอจะเข้ามาทำอะไร
‎เรเชลหรืออะไรก็ตาม แล้วก็…
‎เธอจะเผ่นไปก่อนที่ตำรวจจะมาถึง
‎เป็นแบบนี้นานไหมคะ
‎อย่างน้อยหนึ่งปี
‎(ตุลาคม ปี 2012)
‎(วันที่ 6 ตุลาคม 2012 ‎ดีคีทริซถูกจับกุม)
‎(ดีคีทริซถูกตั้งหลายข้อหา)
‎(รวมถึงลักทรัพย์และทำร้ายร่างกาย)
‎(ในที่สุดเธอก็ถูกตัดสินให้จำคุกแปดปี ‎แบบมีทัณฑ์บน)
‎ฉันเดาว่าฉันไม่ได้คิดถึงผลที่ตามมา
‎เพราะสิ่งเดียวที่สำคัญก็คือฉันต้องการเธอ
‎ฉันคิดว่าฉันมีคดีทำร้ายร่างกายเจ็ดคดี ‎ในประวัติของฉัน
‎และฉันรู้ว่าไม่ควรทำอย่างนั้น
‎แต่ฉันทำ ‎เพราะฉันอยากให้เธอรู้สึกว่าฉันเจ็บยังไง
‎บางครั้งใจฉันก็พัง
‎ความรู้สึกที่ว่าฉันจะไม่พบกับความรัก
‎ฉันก็ต้องการเหมือนผู้หญิงคนอื่นๆ ‎มีบ้านที่มีรั้วไม้เตี้ยๆ
‎มีสามี…
‎มีลูก มีงานดีๆ ทำ
‎ฉันแค่รู้สึกว่า…
‎ในใจของฉัน ฉันต้องการสิ่งเหล่านั้นร่วมกับผู้หญิง
‎และการไม่ได้สิ่งนั้นมา มันทำให้ใจฉันพัง
‎นั่นคือตอนที่ฉันรู้สึกทุกข์ทรมาน
‎ฉันรู้สึกว่า ‎"พระเจ้า ฉันจะไม่มีวันหาความรักเจอ"
‎และเพื่อนบางคนบอกฉันว่า
‎"เธอต้องหาความรักผ่านพระเจ้า ผ่านพระเยซู"
‎(ระหว่างคุมประพฤติ ‎ดีคีทริซเข้าร่วมกลุ่มมิสชันนารีของคริสเตียน)
‎หลายปีก่อน ดีเดินมาตามตรอกนี้ ‎หน้าตาคร่ำเครียด
‎เรามีป้ายวางพิงอยู่ข้างนอก เขียนว่า
‎"เรียนพระคัมภีร์คืนนี้ หนึ่งทุ่ม"
‎เธอเพิ่งภาวนากับพระเจ้าด้วยความเดือดดาล
‎และบอกว่า "ฉันต้องการสัญญาณ"
‎แล้วเธอก็มองมาเห็นป้ายของเรา ‎และคิดว่ามันคือสัญญาณ
‎เธอเดินมาที่เฉลียง เคาะประตู
‎ผมเปิดประตู แล้วเธอพูดว่า ‎"คุณสอนพระคัมภีร์ตอนหนึ่งทุ่มใช่ไหม"
‎ผมตอบว่า "กำลังจะเริ่มเลย"
‎ผมชื่อสตีฟ ลอง
‎ผมเป็นบาทหลวงของดีอยู่หลายปี
‎ผมคิดว่าทุกคนโหยหาความรัก
‎ผมคิดว่าพวกเราหลายคน ‎มาจากครอบครัวอบอุ่น สิ่งแวดล้อมอบอุ่น
‎และเราไม่รู้ตัวด้วยซ้ำว่าเราต้องการความรัก ‎เพราะเราได้รับความรักตลอดเวลา
‎แต่เด็กคนนี้ ให้ตายเถอะ
‎วัยเด็กช่างโหดร้าย
‎และดูเหมือนจะเละเทะไปเรื่อยๆ
‎คืนหนึ่งเธอโทรเรียกผมกับภรรยาไปที่บ้าน ‎เพราะเธอ…
‎เธอคิดจะฆ่าตัวตาย
‎เราเลยไปที่นั่นและเธอพูดออกมาจนหมด
‎ว่าเคยเจอกับอะไรมาบ้าง
‎แล้วเราน้ำตาร่วงเลยครับ ‎และพยายามที่จะรักเธอ
‎เราแค่พยายามฟังและช่วยเหลือเท่าที่ทำได้
‎และในฐานะบาทหลวง
‎ผมชี้ทางผู้คนไปสู่พระเยซู คริสต์ ‎และความหวังในพระเยซู คริสต์
‎เราไม่เคยพูดเรื่องคนรักเพศเดียวกันกับดี
‎แต่เธอจะพูดให้เราฟังเสมอ
‎รสนิยมทางเพศของเธอซึ่งเธอ…
‎ไม่คิดว่ามันถูก
‎เธอไม่คิดว่ามันถูก
‎ดังนั้นเราเชื่อว่า
‎รสนิยมทางเพศของดีไม่เป็นไปตามพระคัมภีร์
‎แต่เราเชื่อว่าความรักที่เรามีให้เธอ ‎เป็นไปตามพระคัมภีร์
‎(หลังคุมประพฤติอยู่สองปี ‎ดีคีทริซไม่เคยกระทำผิดซ้ำ)
‎สองปีมานี้ ฉันทำได้ดีมากค่ะ
‎และฉันทำงานที่ห้องเลี้ยงเด็ก
‎ฉันเติบโตขึ้น ไปโบสถ์อย่างเคร่งครัด
‎เวลาที่ฉันเริ่มมีความรู้สึกให้ผู้หญิงขึ้นมาอีก
‎(ถนนบูนวิลล์ 800 เหนือ)
‎(ในปี 2017 ดีคีทริซพบ "ซาราห์")
‎ฉันเจอเธอที่ศูนย์บริการชุมชน
‎และฉันไม่รู้ว่าฉันจะหมกมุ่นกับเธอ
‎(โรงแรม มิสซูรี)
‎ฉันแค่ทำเรื่องบ้าๆ เพื่อพิสูจน์ว่าฉันรักเธอจริงๆ
‎และอยากให้เธอให้โอกาสฉัน
‎ฉันจะซื้อดอกไม้ให้เธอ
‎และเมื่อฉันโผล่ไปที่บ้านเธอ ‎เธอจะไม่เปิดประตูให้
‎ฉันจะวางของขวัญไว้ที่นั่น ‎แล้วกลับมาอีกทีในสิบนาทีต่อมา
‎ฉันจะขับวนรอบๆ ย่านที่เธออยู่
‎ฉันจะกลับมาดูว่าเธอรับของขวัญไปไหม
‎แล้วของขวัญก็หายไป
‎ในหัวฉันคิดว่า "พระเจ้า" ‎แบบว่า "เธอต้องการของขวัญพวกนั้น"
‎และฉันคิดว่าถ้าฉันทำทั้งหมดนั้น ‎แล้วเธอจะให้โอกาสฉัน
‎ประมาณนั้นน่ะค่ะ
‎แล้วก็มีอีก แต่บางเรื่องก็น่าอายมาก
‎ฉันไม่อยากเล่า
‎(ดีคีทริซเริ่มตามซาราห์ในปี 2017)
‎(ในปี 2018 คดีนี้ถูกส่งต่อไปยังเจ้าหน้าที่)
‎คดีนี้เป็นที่กระจ่างหลังข่มขู่คุกคาม
‎และสะกดรอยตามเหยื่ออย่างต่อเนื่องนานหนึ่งปี
‎คุณแจ็คสันกับเหยื่อเคยคุยกันแค่สองสามครั้ง
‎เธอก็เกิดความหลงใหลในตัวเหยื่อ
‎ทั้งๆ ที่สองคนนี้ไม่มีความสัมพันธ์อะไรกันเลย
‎ผมสิบโทเดวิด แฮตช์จากกรมตำรวจสปริงฟิลด์
‎ได้รับมอบหมายให้ทำคดีสตอล์กเกอร์ ‎ซึ่งเกี่ยวข้องกับคุณแจ็คสัน
‎('ซาราห์' ปฎิเสธที่จะมีส่วนร่วม ‎ในการถ่ายทำและขอปกปิดตัวตนต่อไป)
‎(กำลังสัมภาษณ์)
‎เหยื่อรายงานว่าเธอได้รับจดหมายที่บ้านตัวเอง
‎แล้วก็ยกระดับเป็นข้อความเสียง
‎ของขวัญวันคริสต์มาส ของขวัญวันอีสเตอร์
‎เธอเอาดอกไม้มาวางไว้พร้อมข้อความมากมาย
‎แม้แต่ตอนที่เหยื่อย้ายบ้าน
‎คุณแจ็คสันก็ยังสามารถตามไปเจอ
‎และให้ของขวัญอย่างต่อเนื่อง
‎ไม่ว่าใครจะพูดอะไร คุณแจ็คสันก็ไม่ฟัง
‎เธอจะทำแบบนี้ต่อไป
‎และจะติดต่อกับเหยื่อต่อไป
‎อยู่มาวันหนึ่งเธอเดินเข้าไปในบาร์
‎ที่เหยื่อกำลังเดตกับคนที่เธอไม่รู้จัก
‎แล้วก็คุยกับเหยื่อ เดินเข้าไปหาเหยื่อ
‎เธอตามเหยื่อไปทุกที่จริงๆ
‎ฉันตามเธอค่ะ
‎ฉันอยาก…
‎มันน่าอายมาก
‎ฉันแค่อยากโผล่ไปยังที่ที่เธออยู่ ‎แล้วก็พูดว่า "อ้าว หวัดดี"
‎เหมือนฉันเพิ่งไปถึง
‎แล้วเธอก็พูดว่า "ไปให้พ้นจากฉัน"
‎และเมื่อเธอไม่อยากอยู่กับฉัน ฉันก็ขาดสติ
‎มันไปถึงระดับที่เหยื่อไม่เชื่อว่าตัวเองปลอดภัย
‎ถ้าออกจากบ้านโดยไม่มีใครคอยคุ้มกัน
‎(เมษายน ปี 2018)
‎(วันที่ 14 เมษายน 2018 ‎ดีคีทริซขับรถไปที่บ้านของซาราห์)
‎มันค่ำแล้ว อาจจะหนึ่งทุ่ม
‎และมันมืดมาก ฉันกำลังเอาของขวัญไปให้
‎ตอนแรกฉันกดกริ่ง เธอไม่ตอบ
‎ฉันเลยขึ้นรถแล้วก็แบบว่า
‎พยายามส่งข้อความหาเธอ ‎และเธอไม่ยอมรับโทรศัพท์
‎แล้วพอฉันเห็นผู้ชายเข้าไปในบ้านเธอ ‎ฉันก็หยิบกล้องส่องทางไกลออกมา
‎พยายามมองเข้าไป มันมืดมาก
‎ฉันไม่ได้คิดจะทำอันตรายหรืออะไร ‎ฉันแค่ใช้ความคิดมากกว่า
‎"หมอนี่เป็นใคร"
‎(ระหว่างที่ดีคีทริซอยู่นอกบ้านหลังนั้น ‎ตำรวจก็มาถึงที่เกิดเหตุ)
‎เหยื่อติดต่อ 911 ว่าคุณแจ็คสัน ‎ซึ่งเป็นผู้ต้องสงสัย
‎อยู่นอกบ้านของเธอ
‎และเธอกลัวว่าคุณแจ็คสันจะบุกเข้ามาในบ้านเธอ
‎(ดีคีทริซถูกจับ ‎และตั้งข้อหาสะกดรอยตามขั้นร้ายแรง)
‎คุณแจ็คสันจะไม่ยอมหยุด
‎คุกคามหรือติดตามเหยื่อในคดีนี้
‎ถ้าผู้บังคับใช้กฎหมาย ‎ไม่เข้าไปแทรกแซงและสืบสวน
‎ตอนที่ผมดูประวัติของคุณแจ็คสัน
‎และรายงานการแจ้งความที่กรมตำรวจสปริงฟิลด์
‎ผมขอบอกเลยว่าถ้าไม่มีผู้บังคับใช้กฎหมาย
‎มีความเป็นไปได้สูงมากที่ข้อความบอกรัก
‎จะกลายเป็นข่มขู่ ‎และอาจจะกลายเป็นการทำร้ายร่างกาย
‎(วันที่ 10 ตุลาคม 2018)
‎(ตุลาคม ปี 2018 ‎ดีคีทริซ แจ็คสันถูกตัดสินว่ามีความผิด)
‎(ในข้อหาสะกดรอยตามซาราห์ ‎และรับโทษจำคุกสี่ปี)
‎ตอนฉันเข้าคุก ฉันไม่ยอมรับความจริง
‎ยิ่งฉันอยู่ที่นี่นานเท่าไหร่ ‎ฉันยิ่งรู้ตัวว่าฉันเป็นสตอล์กเกอร์จริงๆ
‎เมื่อฉันได้กลับบ้าน ฉันกลัวว่ามันอาจจะเกิดขึ้นอีก
‎(พฤศจิกายน ปี 2021)
‎(หลังจากติดคุกมานานกว่าครึ่งของโทษ)
‎(ดีคีทริซได้รับข่าวว่า ‎เธอจะได้รับการปล่อยตัวแบบคุมประพฤติ)
‎ฉันแค่อยากจะ…
‎ไม่ทำแบบนั้นอีก
‎ฉันไม่อยากทำแบบเดิมอีก ‎มันไม่ได้สนุกสำหรับฉัน
‎ร้องไห้แล้วก็ได้แต่สงสัยว่าทำไมไม่มีใครต้องการ
‎มันไม่สนุกเลย
‎แต่ฉันรู้สึกว่าสองปีที่ผ่านมา
‎ฉันไม่ได้จริงจังกับช่วงเวลาที่ติดคุก
‎ฉันยังจีบและพยายามเข้าหาพวกผู้หญิง
‎ทั้งๆ ที่ฉันควรใช้เวลานี้
‎เยียวยาหัวใจตัวเองและสิ่งต่างๆ
‎ตอนนี้ฉันกินยาทางจิตเวช ‎เพื่อไม่ให้คิดหมกมุ่น
‎และบางครั้งมันก็ไม่ได้ผลเพราะฉัน…
‎ฉันเริ่มชอบผู้หญิงที่นี่ แต่ไม่รู้สิ
‎มันจะไม่เกิดขึ้นอีก ฉันจะอยู่แต่กับ
‎กลุ่มที่นับถือพระเจ้า
‎ฉันคิดว่าฉันต้องจำนนต่อพระเจ้า ‎และสำนึกผิดและแค่…
‎ยอมรับบาปของตัวเองและติดตามพระองค์
‎ฉันไม่จำเป็นต้องมีความรัก ฉันรักตัวเองได้
‎สองปีเต็มๆ ที่อยู่ในคุก ‎ฉันไม่ได้เสาะหาความสัมพันธ์ใดๆ
‎และฉันตระหนักว่า ‎พอนึกย้อนดูแล้ว ฉันทำได้ดีจริงๆ
‎แต่ฉันบอกไม่ได้ว่ามันจะเกิดขึ้นอีกหรือไม่
‎เพราะไม่มีใครรู้อนาคต
‎และไม่มีใครรู้ว่า ณ เวลานั้น ‎อะไรมันจะเกิดขึ้น
‎(จำกัดความเร็ว ‎ชิลลิคอธี)
‎มีข้อบังคับที่ผู้ถูกปล่อยตัวจะต้องทำ ‎เพื่อรักษาสถานะตัวเองเอาไว้
‎ข้อแรกคือห้ามกระทำผิดซ้ำ
‎สตอล์กเกอร์มักกระทำผิดซ้ำมากถึง 50%
‎บางครั้งก็กระทำผิดซ้ำหลังออกไปแค่วันเดียว
‎ผมชื่อวิล วอร์แชม
‎ผมเป็นอดีตผู้ช่วยอัยการที่กรีนเคาน์ตี้ มิสซูรี
‎ตอนนี้ผมเป็นผู้พิพากษาศาลแขวง ‎และทำงานเอกชนไปด้วย
‎(ในฐานะทนายคดีอาญา วิล วอร์แชมตรวจสอบ ‎อัตราการกระทำผิดซ้ำของสตอล์กเกอร์)
‎(เขาได้ตรวจสอบคดีของดีคีทริซอีกด้วย)
‎เอกสารปึกนี้ย้อนกลับไปถึงปี 2012 ‎และบันทึกมาจนถึงปี 2018
‎และมันแสดงให้เห็นประวัติที่สำคัญ ‎เกี่ยวกับการคุมประพฤติ
‎และการละเมิดการคุมประพฤติ
‎และมันเป็นรูปแบบเดิมซ้ำๆ ยาวนานถึงหกปี
‎ไม่ว่าโทษจะนานสักแค่ไหน ‎รูปแบบพฤติกรรมก็ยังเหมือนเดิม
‎(ส่วนหนึ่งของการตรวจสอบคดีของดีคีทริซ)
‎(วิล วอร์แชมได้อ่านจดหมาย ‎ที่ดีคีทริซเขียนถึงศาล)
‎ในวันที่ 18 กรกฏาคม ‎เธอเขียนจดหมายถึงผู้พิพากษาจากในคุก
‎และเธอเขียนว่า ‎"ฉันเป็นกบฏ จิตใจของฉันวุ่นวายสับสน
‎ฉันเป็นเด็กที่ถูกข่มเหงรังแก ‎หมดความเชื่อใจที่มีต่อทางการ
‎ฉันยอมรับว่าฉันมีปัญหาเรื่องการยึดติด ‎เกาะแกะ หมกมุ่น และอีกหลายอย่าง
‎ฉันได้รับการบำบัด ไปโบสถ์ ‎มีส่วนร่วมในชุมชน
‎แต่ฉันกลัวว่าฉันจะไม่มีวันเปลี่ยน
‎ฉันต้องการความช่วยเหลือ"
‎ผมคิดว่าส่วนที่จริงใจที่สุดตรงนี้ ‎ก็คือตอนที่เธอเขียนว่า
‎"ฉันกลัวว่าฉันจะไม่มีวันเปลี่ยน ‎ฉันต้องการความช่วยเหลือ"
‎มันดีมากที่ได้เห็นข้อความนี้ในจดหมาย
‎แต่ผมคิดว่าสิ่งที่ชัดเจนจากทั้งหมดนี้ก็คือ
‎เธอต้องการความช่วยเหลือด้านสุขภาพจิต
‎เธอจำเป็นต้องเข้าโปรแกรม
‎เราจะได้ปรับเปลี่ยนวิธีคิด ‎และมุมมองที่เธอมีต่อผู้คน
‎ความยากก็คือการหาทรัพยากร ‎ที่จะช่วยเธอได้
‎อย่าลืมว่าเรากำลังรับมือกับคน
‎ที่อยู่ในระบบของรัฐมาทั้งชีวิต
‎เธอโตมาในระบบบ้านอุปถัมภ์
‎ดังนั้นระบบจึงเป็นพ่อแม่ของเธอโดยปริยาย
‎ผ่านเรื่องทั้งหมดนี้
‎เธอไม่เคยมีโอกาส ‎ได้สร้างความสัมพันธ์จริงๆ กับพ่อแม่
‎เธออาจจะไม่รู้ว่าต้องทำยังไง
‎ดังนั้นระบบทำให้เธอผิดหวังในหลายๆ ทาง
‎และตอนนี้ก็ยังคงทำให้เธอผิดหวัง
‎(ประวัติศาสตร์ศาสนาคริสต์ ‎เล่มที่หนึ่ง เล่มที่สอง)
‎(สมุดภาพพันธสัญญาใหม่)
‎ผมเป็นห่วงอนาคตของดีคีทริซหลายเรื่อง
‎ผมไม่แน่ใจว่าจะมีบริการที่จะช่วยเหลือเธอได้
‎คือว่า กลุ่มที่โบสถ์จะเสนอการให้อภัยแก่เธอ
‎แต่เธอจะต้องการคนที่เป็นมืออาชีพ
‎หรือคนที่จะอยู่เคียงข้างเธอ
‎และเปลี่ยนวิธีคิดของเธอ
‎(อาคารเยี่ยมนักโทษ)
‎(ถ้าคุณมารับผู้พ้นโทษ)
‎(โปรดจอดชิดฟุตบาท ‎และรออยู่ในยานพาหนะ)
‎(ห้ามนำโทรศัพท์มือถือเข้ามาในเขตนี้!)
‎- สวัสดีค่ะ ‎- สวัสดี
‎รู้สึกยังไงบ้าง
‎ตื่นเต้น กังวล
‎ฉันรู้สึกเป็นอิสระจากภายใน ภายนอก
‎- ซาบซึ้งใจ ‎- ระวังศีรษะ
‎มีความสุข
‎(วันที่ 30 พฤศจิกายน 2021 ‎หลังติดคุกสามปี)
‎(ดีคีทริซได้รับการปล่อยตัวแบบคุมประพฤติ)
‎คาดเข็มขัดนิรภัยด้วย
‎(การละเมิดเงื่อนไขการปล่อยตัว ‎อาจทำให้ดีคีทริซต้องกลับเข้าคุก)
‎เอาละ เราจะเริ่มละนะ และคุณแค่…
‎- เราจะดูที่ข้อสามและสี่ ‎- เราภาวนากันก่อนได้ไหมคะ
‎ได้ ได้สิ
‎พระบิดา แม้ในช่วงเวลาสั้นๆ นี้ ‎เราขอวิงวอนพระองค์
‎ช่วยให้เราได้รับประโยชน์
‎และขอให้พระองค์จะได้รับการสรรเสริญ ‎ในนามของพระเยซู…
‎เธอเคยพยายามเปลี่ยนแปลงตัวเอง
‎แต่ตอนนี้ผมมั่นใจมากกว่าเดิม ‎เพราะเธอดู… ถ่อมตน
‎ตอนนี้เธอดูถ่อมตัวมาก
‎พูดตามตรงฉันอยากไล่ตามพระเจ้าไปเรื่อยๆ
‎และฉันรู้สึกว่ายิ่งฉันอ่านไบเบิล ‎ฉันยิ่งมีความผูกพันกับพระเจ้า
‎ฉันคิดว่าทุกอย่างจะโอเค ‎และพระองค์จะคอยคุมฉัน พระองค์ทำได้
‎ดีมีความรักใหม่และมันเปลี่ยนชีวิตเธอ
‎เธอรักพระเยซูคริสต์ เธออยากเอาใจเขา
‎ดังนั้นทุกอย่าง พฤติกรรมทั้งหมดของเธอ
‎พัฒนาไปในทางที่ดีขึ้นจากความรักครั้งใหม่นี้
‎ฉันรู้ตัวแล้วว่าเวลาฉันทำตามใจตัวเอง ‎ทุกอย่างพังทลาย
‎แต่เวลาฉันทำตามวิธีของพระองค์ ‎ทุกอย่างเป็นไปด้วยดี
‎ฉันจะต้องจำเอาไว้ว่า ‎อย่าทำผิดกฎหมายหรืออะไรอีก
‎แค่ทำตามพระบัญชาของพระองค์
‎ไม่ยอมเป็นทาสของบาป
‎แต่เชื่อฟังพระองค์และยอมสยบต่อพระองค์
‎(ธันวาคม ปี 2021)
‎ฉันจะไม่ติดคุกอีก
‎ฉันจะไม่หมกมุ่นกับใครอีก
‎และฉันจะค่อยเป็นค่อยไป
‎(หนึ่งเดือนหลังถูกปล่อยตัว ‎ดีคีทริซทำตามเงื่อนไขการคุมประพฤติ)
‎ฉันจะไม่เลือกเส้นทางเลวๆ อีก ‎ฉันพยายามเลี่ยงเพื่อนเก่าๆ
‎ฉันพยายามเลี่ยงแอลกอฮอล์
‎และฉันพยายามเลี่ยงผู้หญิง
‎ฉันแค่จะปรับปรุงตัวเอง และลุกขึ้นมาใหม่ ‎แบบนั้นดีกว่า
‎ฉันมีงานทำ
‎ฉันเป็นพนักงานเสิร์ฟที่เม็กซิกันวิลล่า
‎ทุกอย่างเป็นไปตามแผน
‎ฉันมักจะรู้สึกว่าชีวิตฉันขาดอะไรไปบางอย่าง
‎เพราะฉันโตมาโดยที่ไม่มีใครสนใจ
‎ฉันได้รับความสนใจเฉพาะเวลาฉันทำเลว
‎และฉันคิดว่าฉันพบสิ่งที่ขาดหายไปแล้ว
‎มันอยู่ในใจของฉันตลอดมา ฉันพบพระเยซู
‎การเป็นเกย์นั้นเป็นบาป
‎คุณเข้าใจไหมว่าความหมกมุ่นของคุณ
‎กับรสนิยมทางเพศของคุณมันไม่เกี่ยวกัน
‎และมันไม่ผิดเลยที่จะเป็นเกย์
‎ฉันไม่คิดว่ามันผิด แต่พระเจ้าคิดว่าผิด
‎และความคิดฉันไม่สำคัญ ‎ความคิดพระเจ้าต่างหากที่สำคัญ
‎และฉันคงจะอยากแต่งงานกับผู้หญิง
‎แต่พระเจ้าไม่ประสงค์เช่นนั้น ‎และฉันจะทำตามพระประสงค์ของพระองค์
‎(หกเดือนต่อมา)
‎(แม้จะละเมิดเงื่อนไขการคุมประพฤติ)
‎(เรื่องการดื่มและขับ ‎ดีคีทริซก็ไม่ได้ถูกส่งกลับเข้าคุก)
‎(เธอออกจากกลุ่มศาสนาของเธอนับจากนั้น)
‎(และตอนนี้เธอมีความสัมพันธ์ครั้งใหม่ ‎กับผู้หญิงอีกคน)
‎คำบรรยายโดย ต้องตา สุธรรมรังษี